el el el el el el el el el el el el el el el el el el el el fr el fr el el el el el en el el el el el el el el el el el el el el el el el en fr en fr en fr en fr en fr eo fr en fr de fr en fr en fr en fr en fr en fr el el fr fr fr fr fr fr fr el el en el en el en el el en el el el el el el el el el el el el el el el el el el el el el el el el
Το Πανεπιστήμιο των Παρισίων (γαλλικά: Université de Paris) γνωστό ως Σορβόννη ή La Sorbonne, αποτέλεσε ένα από τα πρώτα πανεπιστήμια που ιδρύθηκαν στην Ευρώπη. Ιδρύθηκε στο Παρίσι της Γαλλίας μεταξύ 1160 και 1250.[1] Μετά τη Γαλλική Επανάσταση, οι δραστηριότητες του ανεστάλησαν από το 1793 έως το 1896. Με την ανάπτυξη της τριτοβάθμιας εκπαίδευσης στα μεταπολεμικά χρόνια στη Γαλλία, το 1970 το πανεπιστήμιο διαιρέθηκε σε δεκατρία αυτόνομα ιδρύματα. Αναφέρεται συχνά ως Πανεπιστήμιο της Σορβόννης[2][3] λόγω του Κολεγίου της Σορβόννης (Collège de Sorbonne) που συστάθηκε περί το 1257 από τον Ρομπέρ ντε Σορμπόν και αποτελούσε τμήμα του. Από τα δεκατρία σημερινά πανεπιστήμια που το διαδέχτηκαν, τέσσερα στεγάζονται στο ιστορικό οικοδόμημα της Σορβόννης, ενώ τρία από αυτά περιλαμβάνουν στην ονομασία τους τη Σορβόννη.
(Εδώ και παντού ανά την Γη)
Τα πανεπιστήμια στο Παρίσι είναι ανεξάρτητα το ένα από το άλλο. Μερικά από αυτά ανήκουν στις ακαδημίες του Κρετέιγ ή των Βερσαλλιών, αντί αυτής του Παρισιού. Μερικές διοικητικές λειτουργίες των δεκατριών διάδοχων πανεπιστημίων, επίσημα εποπτεύονται από τον καγκελάριο - πρύτανη της Καγκελαρίας των Πανεπιστημίων του Παρισιού, του οποίου τα γραφεία βρίσκονται στη Σορβόννη. Πρόσφατα, ορισμένα από τα πανεπιστήμια έχουν ενωθεί σε δύο κέντρα για την έρευνα και την τριτοβάθμια εκπαίδευση (PRES) το Université Sorbonne Paris Cité και το Sorbonne Universités.
1 Επανάσταση φοιτητών και μεταρύθμιση
3 Επανομαδοποιήσεις του 21ου αιώνα
Επανάσταση φοιτητών και μεταρύθμισηΕπεξεργασία
Μετά τα γεγονότα του Μάη του 1968 και για διάφορους λόγους, μια σημαντική μεταρρύθμιση της τριτοβάθμιας εκπαίδευσης φαινόταν απαραίτητη. Ο νόμος Φορ (Faure) είχε αυτό το σκοπό. Καλούσε τους εκπαιδευτικούς να διανεμηθούν στις μονάδες διδασκαλίας και έρευνας, οι οποίες στη συνέχεια θα συνδυάζονταν σε νέες εγκαταστάσεις. Εξαιτίας του έκρυθμου κλίματος από το κίνημα του Μάη, οι κόντρες μεταξύ των πολιτικών ομάδων ήταν πολύ έντονες, τουλάχιστον αρχικά.[3] Ως αποτέλεσμα όλων αυτών, το Πανεπιστήμιο τών Παρισίων διαμελίστηκε και έπαψε να υπάρχει στις 31 Δεκεμβρίου του 1970 (ανακοίνωση του υπουργού Ολιβιέ Γκισάρ 20 Μάρτη 1970). Το διαδέχθηκαν δεκατρία αυτόνομα πανεπιστήμια.
Τον Μάρτιο του 2006 η Σορβόννη κατελήφθη και πάλι ως μέρος των διαδηλώσεων σε ολόκληρη τη χώρα, κατά της εισαγωγής της του CPE (πρώτη σύμβαση εργασίας) από την κυβέρνηση, που κάποιοι νέοι άνθρωποι πίστευαν πως θα μπορούσε να τους επηρεάσει αρνητικά.[4]
Ακολουθούν τα δεκατρία πανεπιστήμια που διαδέχτηκαν το Πανεπιστήμιο τών Παρισίων και τα οποία συχνά αναφέρονται με τον τίτλο «Πανεπιστήμιο της Σορβόννης»,[5] δίνοντας την εντύπωση πως αποτελούν ακόμη ένα ενιαίο πανεπιστήμιο, Πανεπιστήμιο της Σορβόννης πράγμα που δεν υφίσταται από τη μεταρύθμιση του 1970 και έπειτα. Στην Ελλάδα αναφέρονται με το πρόθεμα «Πανεπιστήμιο της Σορβόννης» και την ονομασία, χωρίς τον διακριτικό τίτλο.[6][7]
Université Paris 8 Vincennes–Saint-Denis
Université Paris Ouest Nanterre La Défense
Université Paris 13 Nord
Επανομαδοποιήσεις του 21ου αιώναΕπεξεργασία
Μπορεί να φαινόταν αναγκαίoς εξ αρχής, ο διαμελισμός του Πανεπιστημίου τών Παρισίων, έκτοτε όμως έχει επικριθεί έντονα. Συνεργασίες έλαβαν χώρα μεταξύ των πανεπιστημίων του Παρισιού από τη δεκαετία του 2000, με τη δημιουργία του συλλόγου Paris Universitas το 2005, ενώ με τον νεοεισελθόντα θεσμό των PRES, είναι απόλυτα επιτρεπτή πλέον αυτού του είδους η προσέγγιση. Το 2007, δημιουργήθηκαν τα PRES UniverSud Paris και Université Paris-Est, κυρίως μεταξύ των ιδρυμάτων που δεν βρίσκονται στο Παρίσι, ακολούθησαν το 2010 τα PRES των Sorbonne Paris Cité και Sorbonne Universités. Αυτές οι ομάδες δημιουργήθηκαν με αφορμή τη «διεπιστημονική έρευνα κέντρων της τριτοβάθμιας εκπαίδευσης αριστείας και παγκόσμιας κλάσης» (IDEX). Τα Πανεπιστήμια του Παρισιού, έπειτα από το διαμελισμό δημιούργησαν συνεργασίες μαζί με ανώτατες σχολές (grandes écoles), ινστιτούτα και ερευνητικά κέντρα, ως εξής:
Hautes Études-Sorbonne-Arts et Métiers
Paris Sciences et Lettres - Quartier Latin
Université Sorbonne Paris Cité
Ορισμένες συνεργασίες έχουν τερματιστεί, όπως οι Paris Universitas, Paris Centre Universités και UniverSud Paris, ενώ μερικές άλλες είναι ακόμη υπό συζήτηση.
Η πυρκαγιά του 1670 στο κτιριακό συγκρότημα της Σορβοννης
Η Σορβόννη στο Παρίσι, εγχάραξη του 17ου αιώνα
Το κτίριο της σχολής ιατρικής το 1911
↑ Haskins, C. H.: The Rise of Universities, page 292. Henry Holt and Company, 1923.
↑ dw.de Μάης 1968: η γέννηση του γαλλικού φεμινιστικού κινήματος
↑ 3,0 3,1 ethnos.gr Αρχειοθετήθηκε 2015-06-26 στο Wayback Machine. 40 χρόνια από τον Μάη που συγκλόνισε τον κόσμο
↑ skai.gr Αρχειοθετήθηκε 2016-03-05 στο Wayback Machine. Νέα επεισόδια στο πανεπιστήμιο της Σορβόννης
↑ localit.gr (archive) Πανεπιστήμιο της Σορβόννης
↑ Κρατικο πτυχίο του Πανεπιστημίου της Σορβόννης (PARIS IV), Institut Français de Grèce (archive) xeniglossa.gr
↑ Ιόνιο Πανεπιστήμιο (archive) minedu.gov.gr
Τα Wikimedia Commons έχουν πολυμέσα σχετικά με το θέμα
Επίσημη ιστοσελίδα της Καγκελαρίας των Πανεπιστημίων τών Παρισίων (Γαλλικά)
Στο λήμμα αυτό έχει ενσωματωθεί κείμενο από το λήμμα University of Paris της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).
Στο λήμμα αυτό έχει ενσωματωθεί κείμενο από το λήμμα Université de Paris της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).